වාද්දූව, පොහද්දරමුල්ල මහීගර්ජනාරාම පුරාණ ශ්‍රී මහා විහාරයේ අභිනවයෙන් ඉදිකරන ලද 44 රියන් බුද්ධ ප්‍රතිමා වහන්සේ නිරාවරණය කිරීමේ පුණ්‍යෝත්සවය ජනාධිපති මහින්ද රාජපක්ෂ මහතාගේ සහභාගිත්වයෙන් පෙරේදා (22) පස්වරුවේ සිදු කෙරිණි.වසර 700ක පමණ ඉතිහාසයකට උරුමකම් කියන මේ විහාරස්ථානය පෞරාණික වටිනාකම් රැසකින් සමන්විත වන අතර එය මේ රටේ සම්බුදු සසුන වෙනුවෙන් අමිල මෙහෙවරක් ඉටුකරයි.එම විහාරස්ථානය වෙත ගිය ජනාධිපති මහින්ද රාජපක්ෂ මහතා පළමුව ආගමික වතාවත්වල නිරතව ආශිර්වාද ලබා ගත් අතර ප්‍රථම මල් පූජාව ද සිදුකෙළේය.